钦定古今图书集成/明伦汇编/宫闱典/第091卷 > 梁国惠康公主 下嫁于季友
## 钦定古今图书集成/明伦汇编/宫闱典/第091卷 > 梁国惠康公主 下嫁于季友

按《唐书公主列传》：“宪宗十八女梁国惠康公主，始封
普宁，帝特爱之，下嫁于季友。元和中，徙永昌，薨，追封
及谥。将葬，度支奏义阳、义章公主葬用钱四千万，有
诏减千万。”

按《旧唐书于𬱖传》，“𬱖累迁至左仆射、平章事、燕国公。
俄而不奉诏旨，擅总兵，据南阳，朝廷几为之旰食。及
宪宗即位，威肃四方，𬱖稍戒惧，以第四子季友求尚
主，宪宗以长女永昌公主降焉。其第二子方，屡讽其
父归朝入觐，册拜司空、平章事。元和中，内官梁守谦
掌枢密，颇招权势。有梁正言者，勇于射利，自言与守”
谦宗盟情厚，𬱖子敏与之游处，正言取𬱖财贿，言赂
守谦以求出镇。久之无效，敏责其货于正言，乃诱正
言之仆，支解弃于溷中。八年春，敏奴王载荣诣银台
门告其事，即日捕𬱖孔目官沈璧、家僮十馀人，于内
侍狱鞫问。寻出付台狱。诏御史中丞薛存诚、刑部侍
郎王播、大理卿武少仪为三司使按问，乃搜死奴于
其第获之。𬱖率其男赞善大夫、驸马都尉季友素服
单骑，将赴阙下，待罪于建福门，门司不纳，退于街南，
负墙而立，遣人进表，阁门使以无引不受，日没方归。
明日，复待罪于建福门，宰相喻令还第，贬为恩王。《傅
敏》，长流雷州，锢身发遣。殿中少监、驸马都尉季友追
夺两任官。